greek_downloads/Οικονομική Έκθεση ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. (2024,Εξαμηνιαία,Μητρική-Ενοποιημένη)/images/page_76.png
Σημειώσεις επί των Ενδιάμεσων Χρηματοοικονομικών Καταστάσεων 
Όμιλος και Τράπεζα 
 
76 
 
που ξεκίνησε το 2024, θα μπορούσαν να υποστηρίξουν μία ταχύτερη βελτίωση των συνθηκών ρευστότητας καθώς και υψηλότερες 
αποτιμήσεις των ελληνικών περιουσιακών στοιχείων, ελκύοντας νέες εισροές ξένων επενδύσεων αναπτυξιακού χαρακτήρα. 
2.3 Νέα και Τροποποιημένα Πρότυπα και Διερμηνείες 
Τροποποιήσεις σε υπάρχοντα πρότυπα που τέθηκαν σε ισχύ από την 1 Ιανουαρίου 2024 
- ΔΛΠ 1 (Τροποποίηση): Ταξινόμηση υποχρεώσεων ως βραχυπροθέσμων ή μακροπροθέσμων (σε ισχύ για χρήσεις με έναρξη από 
την 1 Ιανουαρίου 2024 και μετά). Η τροποποίηση διευκρινίζει ότι οι υποχρεώσεις ταξινομούνται ως βραχυπρόθεσμες ή μακροπρόθεσμες 
ανάλογα με τα δικαιώματα που υπάρχουν στο τέλος της περιόδου αναφοράς. Η τροποποίηση, επίσης, διευκρινίζει ότι η ταξινόμηση δεν 
επηρεάζεται από τις προσδοκίες της οντότητας για το αν θα εξασκήσει το δικαίωμά της να αναβάλλει το διακανονισμό μιας υποχρέωσης 
και ότι ο διακανονισμός αναφέρεται σε μεταφορά στον αντισυμβαλλόμενο χρημάτων, μετοχικών τίτλων, άλλων περιουσιακών στοιχείων 
ή υπηρεσιών. Δεν υπήρξε επίδραση στις ενοποιημένες και ατομικές Ενδιάμεσες Χρηματοοικονομικές Καταστάσεις από την υιοθέτηση 
της εν λόγω τροποποίησης. 
- ΔΛΠ 1 (Τροποποιήσεις): Μακροπρόθεσμες υποχρεώσεις με ρήτρες (σε ισχύ για χρήσεις με έναρξη από την 1 Ιανουαρίου 2024 και 
μετά). Οι νέες τροποποιήσεις διευκρινίζουν ότι εάν το δικαίωμα αναβολής διακανονισμού υπόκειται στη συμμόρφωση της οικονομικής 
οντότητας με καθορισμένους όρους (ρήτρες), αυτές οι τροποποιήσεις θα ισχύουν μόνο για συνθήκες που υφίστανται όταν η 
συμμόρφωση εξετάζεται κατά ή πριν από την ημερομηνία αναφοράς. Επιπροσθέτως, οι  τροποποιήσεις αποσκοπούν στη βελτίωση των 
πληροφοριών που παρέχει μια οικονομική οντότητα όταν το δικαίωμά της να αναβάλλει τον διακανονισμό μιας υποχρέωσης υπόκειται σε 
συμμόρφωση με ρήτρες εντός δώδεκα μηνών από την περίοδο αναφοράς. Δεν υπήρξε επίδραση στις ενοποιημένες και ατομικές 
Ενδιάμεσες Χρηματοοικονομικές Καταστάσεις από την υιοθέτηση των εν λόγω τροποποιήσεων. 
- ΔΠΧΑ 16 (Τροποποίηση): Υποχρέωση Μίσθωσης σε Πώληση και Επαναμίσθωση (σε ισχύ για χρήσεις με έναρξη από την 1 
Ιανουαρίου 2024 και μετά). Η τροποποίηση διευκρινίζει πώς μια οικονομική οντότητα λογιστικοποιεί μια πώληση και επαναμίσθωση μετά 
την ημερομηνία της συναλλαγής. Οι συναλλαγές πώλησης και επαναμίσθωσης όπου ορισμένες ή όλες οι πληρωμές μισθωμάτων είναι 
μεταβλητές πληρωμές που δεν εξαρτώνται από δείκτη ή επιτόκιο είναι πιο πιθανό να επηρεαστούν. Οι απαιτήσεις εφαρμόζονται 
αναδρομικά σε συναλλαγές πώλησης και επαναμίσθωσης που συνήφθησαν μετά την ημερομηνία αρχικής εφαρμογής του ΔΠΧΑ 16. Δεν 
υπήρξε επίδραση στις ενοποιημένες και ατομικές Ενδιάμεσες Χρηματοοικονομικές Καταστάσεις από την υιοθέτηση της εν λόγω 
τροποποίησης.  
- ΔΛΠ 7 και ΔΠΧΑ 7 (Τροποποιήσεις) - Γνωστοποιήσεις: Χρηματοοικονομικές Συμφωνίες Προμηθευτών (σε ισχύ για χρήσεις με 
έναρξη από την 1 Ιανουαρίου 2024 και μετά). Οι τροποποιήσεις απαιτούν από τις εταιρείες να γνωστοποιούν πληροφορίες σχετικά με τις 
Χρηματοοικονομικές Συμφωνίες τους με Προμηθευτές (Supplier Finance Arrangements), όπως όρους και προϋποθέσεις, λογιστική αξία 
των χρηματοοικονομικών υποχρεώσεων που αποτελούν μέρος τέτοιων συμφωνιών, εύρος ημερομηνιών λήξης πληρωμών και 
πληροφορίες κινδύνου ρευστότητας. Δεν υπήρξε επίδραση στις ενοποιημένες και ατομικές Ενδιάμεσες Χρηματοοικονομικές 
Καταστάσεις από την υιοθέτηση των εν λόγω τροποποιήσεων. 
Οι τροποποιήσεις των υφιστάμενων προτύπων που ισχύουν από την 1 Ιανουαρίου 2024 έχουν υιοθετηθεί από την ΕΕ. 
Νέα Πρότυπα και Τροποποιήσεις σε υφιστάμενα πρότυπα με ημερομηνία εφαρμογής μετά το 2024 
- ΔΛΠ 21 (Τροποποιήσεις): Οι επιπτώσεις των Μεταβολών στις Συναλλαγματικές Ισοτιμίες - Έλλειψη Ανταλλαξιμότητας (ισχύει για 
χρήσεις με έναρξη από την 1 Ιανουαρίου 2025 και μετά). Οι τροποποιήσεις προσδιορίζουν πότε ένα νόμισμα είναι ανταλλάξιμο σε άλλο 
νόμισμα και πότε δεν είναι και διευκρινίζουν πώς μια οικονομική οντότητα καθορίζει τη συναλλαγματική ισοτιμία που θα εφαρμόζεται 
όταν ένα νόμισμα δεν είναι ανταλλάξιμο. Ένα νόμισμα δεν είναι ανταλλάξιμο σε ένα άλλο νόμισμα, εάν μια οικονομική οντότητα μπορεί να 
αποκτήσει μόνο ένα ασήμαντο ποσό του άλλου νομίσματος. Όταν ένα νόμισμα δεν είναι ανταλλάξιμο κατά την ημερομηνία επιμέτρησης, 
μια οικονομική οντότητα εκτιμά την τρέχουσα συναλλαγματική ισοτιμία ως την ισοτιμία που θα ίσχυε σε μια εύρυθμη συναλλαγή μεταξύ 
των συμμετεχόντων στην αγορά κατά την ημερομηνία επιμέτρησης και που θα αντικατόπτριζε πιστά τις οικονομικές συνθήκες που 
επικρατούν. Επιπλέον, οι τροποποιήσεις απαιτούν τη γνωστοποίηση πληροφοριών που επιτρέπουν στους χρήστες των οικονομικών 
καταστάσεων να κατανοήσουν τον αντίκτυπο της μη ανταλλαξιμότητας ενός νομίσματος. Ο Όμιλος και η Τράπεζα δεν αναμένουν κάποια 
σημαντική επίδραση στις ενοποιημένες και ατομικές Ενδιάμεσες Χρηματοοικονομικές Καταστάσεις από την υιοθέτηση αυτών των 
τροποποιήσεων. 
- ΔΠΧΑ 9 και ΔΠΧΑ 7 (Τροποποιήσεις): Ταξινόμηση και Επιμέτρηση Χρηματοοικονομικών Μέσων (ισχύει για χρήσεις με έναρξη από 
την 1 Ιανουαρίου 2026 και μετά). Οι τροποποιήσεις που εκδόθηκαν το Μάιο του 2024, διευκρινίζουν ότι μια χρηματοοικονομική 
υποχρέωση παύει να αναγνωρίζεται κατά την ημερομηνία διακανονισμού και εισάγουν μια επιλογή λογιστικής πολιτικής για την παύση 
αναγνώρισης χρηματοοικονομικών υποχρεώσεων που διακανονίζονται με τη χρήση συστήματος ηλεκτρονικών πληρωμών πριν από την 
ημερομηνία διακανονισμού. Άλλες διευκρινίσεις περιλαμβάνουν την ταξινόμηση των χρηματοοικονομικών περιουσιακών στοιχείων 
(προσθήκη περαιτέρω καθοδήγησης για την αξιολόγηση του κατά πόσον ένα χρηματοοικονομικό περιουσιακό στοιχείο πληροί το 
κριτήριο SPPI) με χαρακτηριστικά ESG, μέσω πρόσθετης καθοδήγησης σχετικά με την αξιολόγηση των ενδεχόμενων χαρακτηριστικών, 
ενώ έχουν γίνει διευκρινίσεις σχετικά με τα δάνεια χωρίς αναγωγή και τα συμβατικά συνδεδεμένα μέσα. Επιπλέον, οι τροποποιήσεις 
προσθέτουν νέες γνωστοποιήσεις για χρηματοοικονομικά μέσα με ενδεχόμενα χαρακτηριστικά (π.χ. χαρακτηριστικά που συνδέονται με
<div>
<p>Σημειώσεις επί των Ενδιάμεσων Χρηματοοικονομικών Καταστάσεων</p>
<p>Όμιλος και Τράπεζα</p>
<p>76</p>
<p>που ξεκίνησε το 2024, θα μπορούσαν να υποστηρίξουν μία ταχύτερη βελτίωση των συνθηκών ρευστότητας καθώς και υψηλότερες</p>
<p>αποτιμήσεις των ελληνικών περιουσιακών στοιχείων, ελκύοντας νέες εισροές ξένων επενδύσεων αναπτυξιακού χαρακτήρα.</p>
<p>2.3 Νέα και Τροποποιημένα Πρότυπα και Διερμηνείες</p>
<p>Τροποποιήσεις σε υπάρχοντα πρότυπα που τέθηκαν σε ισχύ από την 1 Ιανουαρίου 2024</p>
<p>- ΔΛΠ 1 (Τροποποίηση): Ταξινόμηση υποχρεώσεων ως βραχυπροθέσμων ή μακροπροθέσμων (σε ισχύ για χρήσεις με έναρξη από</p>
<p>την 1 Ιανουαρίου 2024 και μετά). Η τροποποίηση διευκρινίζει ότι οι υποχρεώσεις ταξινομούνται ως βραχυπρόθεσμες ή μακροπρόθεσμες</p>
<p>ανάλογα με τα δικαιώματα που υπάρχουν στο τέλος της περιόδου αναφοράς. Η τροποποίηση, επίσης, διευκρινίζει ότι η ταξινόμηση δεν</p>
<p>επηρεάζεται από τις προσδοκίες της οντότητας για το αν θα εξασκήσει το δικαίωμά της να αναβάλλει το διακανονισμό μιας υποχρέωσης</p>
<p>και ότι ο διακανονισμός αναφέρεται σε μεταφορά στον αντισυμβαλλόμενο χρημάτων, μετοχικών τίτλων, άλλων περιουσιακών στοιχείων</p>
<p>ή υπηρεσιών. Δεν υπήρξε επίδραση στις ενοποιημένες και ατομικές Ενδιάμεσες Χρηματοοικονομικές Καταστάσεις από την υιοθέτηση</p>
<p>της εν λόγω τροποποίησης.</p>
<p>- ΔΛΠ 1 (Τροποποιήσεις): Μακροπρόθεσμες υποχρεώσεις με ρήτρες (σε ισχύ για χρήσεις με έναρξη από την 1 Ιανουαρίου 2024 και</p>
<p>μετά). Οι νέες τροποποιήσεις διευκρινίζουν ότι εάν το δικαίωμα αναβολής διακανονισμού υπόκειται στη συμμόρφωση της οικονομικής</p>
<p>οντότητας με καθορισμένους όρους (ρήτρες), αυτές οι τροποποιήσεις θα ισχύουν μόνο για συνθήκες που υφίστανται όταν η</p>
<p>συμμόρφωση εξετάζεται κατά ή πριν από την ημερομηνία αναφοράς. Επιπροσθέτως, οι  τροποποιήσεις αποσκοπούν στη βελτίωση των</p>
<p>πληροφοριών που παρέχει μια οικονομική οντότητα όταν το δικαίωμά της να αναβάλλει τον διακανονισμό μιας υποχρέωσης υπόκειται σε</p>
<p>συμμόρφωση με ρήτρες εντός δώδεκα μηνών από την περίοδο αναφοράς. Δεν υπήρξε επίδραση στις ενοποιημένες και ατομικές</p>
<p>Ενδιάμεσες Χρηματοοικονομικές Καταστάσεις από την υιοθέτηση των εν λόγω τροποποιήσεων.</p>
<p>- ΔΠΧΑ 16 (Τροποποίηση): Υποχρέωση Μίσθωσης σε Πώληση και Επαναμίσθωση (σε ισχύ για χρήσεις με έναρξη από την 1</p>
<p>Ιανουαρίου 2024 και μετά). Η τροποποίηση διευκρινίζει πώς μια οικονομική οντότητα λογιστικοποιεί μια πώληση και επαναμίσθωση μετά</p>
<p>την ημερομηνία της συναλλαγής. Οι συναλλαγές πώλησης και επαναμίσθωσης όπου ορισμένες ή όλες οι πληρωμές μισθωμάτων είναι</p>
<p>μεταβλητές πληρωμές που δεν εξαρτώνται από δείκτη ή επιτόκιο είναι πιο πιθανό να επηρεαστούν. Οι απαιτήσεις εφαρμόζονται</p>
<p>αναδρομικά σε συναλλαγές πώλησης και επαναμίσθωσης που συνήφθησαν μετά την ημερομηνία αρχικής εφαρμογής του ΔΠΧΑ 16. Δεν</p>
<p>υπήρξε επίδραση στις ενοποιημένες και ατομικές Ενδιάμεσες Χρηματοοικονομικές Καταστάσεις από την υιοθέτηση της εν λόγω</p>
<p>τροποποίησης.</p>
<p>- ΔΛΠ 7 και ΔΠΧΑ 7 (Τροποποιήσεις) - Γνωστοποιήσεις: Χρηματοοικονομικές Συμφωνίες Προμηθευτών (σε ισχύ για χρήσεις με</p>
<p>έναρξη από την 1 Ιανουαρίου 2024 και μετά). Οι τροποποιήσεις απαιτούν από τις εταιρείες να γνωστοποιούν πληροφορίες σχετικά με τις</p>
<p>Χρηματοοικονομικές Συμφωνίες τους με Προμηθευτές (Supplier Finance Arrangements), όπως όρους και προϋποθέσεις, λογιστική αξία</p>
<p>των χρηματοοικονομικών υποχρεώσεων που αποτελούν μέρος τέτοιων συμφωνιών, εύρος ημερομηνιών λήξης πληρωμών και</p>
<p>πληροφορίες κινδύνου ρευστότητας. Δεν υπήρξε επίδραση στις ενοποιημένες και ατομικές Ενδιάμεσες Χρηματοοικονομικές</p>
<p>Καταστάσεις από την υιοθέτηση των εν λόγω τροποποιήσεων.</p>
<p>Οι τροποποιήσεις των υφιστάμενων προτύπων που ισχύουν από την 1 Ιανουαρίου 2024 έχουν υιοθετηθεί από την ΕΕ.</p>
<p>Νέα Πρότυπα και Τροποποιήσεις σε υφιστάμενα πρότυπα με ημερομηνία εφαρμογής μετά το 2024</p>
<p>- ΔΛΠ 21 (Τροποποιήσεις): Οι επιπτώσεις των Μεταβολών στις Συναλλαγματικές Ισοτιμίες - Έλλειψη Ανταλλαξιμότητας (ισχύει για</p>
<p>χρήσεις με έναρξη από την 1 Ιανουαρίου 2025 και μετά). Οι τροποποιήσεις προσδιορίζουν πότε ένα νόμισμα είναι ανταλλάξιμο σε άλλο</p>
<p>νόμισμα και πότε δεν είναι και διευκρινίζουν πώς μια οικονομική οντότητα καθορίζει τη συναλλαγματική ισοτιμία που θα εφαρμόζεται</p>
<p>όταν ένα νόμισμα δεν είναι ανταλλάξιμο. Ένα νόμισμα δεν είναι ανταλλάξιμο σε ένα άλλο νόμισμα, εάν μια οικονομική οντότητα μπορεί να</p>
<p>αποκτήσει μόνο ένα ασήμαντο ποσό του άλλου νομίσματος. Όταν ένα νόμισμα δεν είναι ανταλλάξιμο κατά την ημερομηνία επιμέτρησης,</p>
<p>μια οικονομική οντότητα εκτιμά την τρέχουσα συναλλαγματική ισοτιμία ως την ισοτιμία που θα ίσχυε σε μια εύρυθμη συναλλαγή μεταξύ</p>
<p>των συμμετεχόντων στην αγορά κατά την ημερομηνία επιμέτρησης και που θα αντικατόπτριζε πιστά τις οικονομικές συνθήκες που</p>
<p>επικρατούν. Επιπλέον, οι τροποποιήσεις απαιτούν τη γνωστοποίηση πληροφοριών που επιτρέπουν στους χρήστες των οικονομικών</p>
<p>καταστάσεων να κατανοήσουν τον αντίκτυπο της μη ανταλλαξιμότητας ενός νομίσματος. Ο Όμιλος και η Τράπεζα δεν αναμένουν κάποια</p>
<p>σημαντική επίδραση στις ενοποιημένες και ατομικές Ενδιάμεσες Χρηματοοικονομικές Καταστάσεις από την υιοθέτηση αυτών των</p>
<p>τροποποιήσεων.</p>
<p>- ΔΠΧΑ 9 και ΔΠΧΑ 7 (Τροποποιήσεις): Ταξινόμηση και Επιμέτρηση Χρηματοοικονομικών Μέσων (ισχύει για χρήσεις με έναρξη από</p>
<p>την 1 Ιανουαρίου 2026 και μετά). Οι τροποποιήσεις που εκδόθηκαν το Μάιο του 2024, διευκρινίζουν ότι μια χρηματοοικονομική</p>
<p>υποχρέωση παύει να αναγνωρίζεται κατά την ημερομηνία διακανονισμού και εισάγουν μια επιλογή λογιστικής πολιτικής για την παύση</p>
<p>αναγνώρισης χρηματοοικονομικών υποχρεώσεων που διακανονίζονται με τη χρήση συστήματος ηλεκτρονικών πληρωμών πριν από την</p>
<p>ημερομηνία διακανονισμού. Άλλες διευκρινίσεις περιλαμβάνουν την ταξινόμηση των χρηματοοικονομικών περιουσιακών στοιχείων</p>
<p>(προσθήκη περαιτέρω καθοδήγησης για την αξιολόγηση του κατά πόσον ένα χρηματοοικονομικό περιουσιακό στοιχείο πληροί το</p>
<p>κριτήριο SPPI) με χαρακτηριστικά ESG, μέσω πρόσθετης καθοδήγησης σχετικά με την αξιολόγηση των ενδεχόμενων χαρακτηριστικών,</p>
<p>ενώ έχουν γίνει διευκρινίσεις σχετικά με τα δάνεια χωρίς αναγωγή και τα συμβατικά συνδεδεμένα μέσα. Επιπλέον, οι τροποποιήσεις</p>
<p>προσθέτουν νέες γνωστοποιήσεις για χρηματοοικονομικά μέσα με ενδεχόμενα χαρακτηριστικά (π.χ. χαρακτηριστικά που συνδέονται με</p>
</div>